CELEX: 32020D1774
Language: hr
Date: 2020-11-24 00:00:00
Title: Odluka Političkog i sigurnosnog odbora (ZVSP) 2020/1774 od 24. studenoga 2020. o produljenju mandata voditelja savjetodavne misije ZSOP-a Europske unije u Srednjoafričkoj Republici (EUAM RCA) (EUAM RCA/1/2020)

27.11.2020   
               
               
                  HR
               
               
                  Službeni list Europske unije
               
               
                  L 398/22
               
            
         ODLUKA POLITIČKOG I SIGURNOSNOG ODBORA (ZVSP) 2020/1774
         od 24. studenoga 2020.
         o produljenju mandata voditelja savjetodavne misije ZSOP-a Europske unije u Srednjoafričkoj Republici (EUAM RCA) (EUAM RCA/1/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća (ZVSP) 2019/2110 od 9. prosinca 2019. o savjetodavnoj misiji ZSOP-a Europske unije u Srednjoafričkoj Republici (EUAM RCA) (1), a posebno njezin članak 8. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Na temelju članka 8. stavka 1. Odluke (ZVSP) 2019/2110, Politički i sigurnosni odbor (PSO) ovlašten je, u skladu s člankom 38. Ugovora o Europskoj uniji, donositi odgovarajuće odluke u svrhu provedbe političkog nadzora i strateškog usmjeravanja savjetodavne misije ZSOP-a Europske unije u Srednjoafričkoj Republici (EUAM RCA), uključujući odluku o imenovanju voditelja misije.
                  
               
                     (2)
                  
                  
                     PSO je 17. prosinca 2019. donio Odluku (ZVSP) 2019/2189 (2) o imenovanju g. Paula SOARESA voditeljem misije EUAM RCA za razdoblje od 9. prosinca 2019. do 8. prosinca 2020.
                  
               
                     (3)
                  
                  
                     Vijeće je 30. srpnja 2020. donijelo Odluku (ZVSP) 2020/1131 (3) kojom je 9. kolovoza 2020. pokrenuta misija EUAM RCA.
                  
               
                     (4)
                  
                  
                     Visoki predstavnik Unije za vanjske poslove i sigurnosnu politiku predložio je produljenje mandata g. Paula SOARESA kao voditelja misije EUAM RCA od 9. prosinca 2020. do 8. prosinca 2021.,
                  
               DONIJELO JE OVU ODLUKU:
         
            Članak 1.
            Mandat g. Paula SOARESA kao voditelja savjetodavne misije ZSOP-a Europske unije u Srednjoafričkoj Republici (EUAM RCA) produljuje se do 8. prosinca 2021.
         
         
            Članak 2.
            Ova Odluka stupa na snagu na dan donošenja.
            Primjenjuje se od 9. prosinca 2020.
         
         
            Sastavljeno u Bruxellesu 24. studenoga 2020.
            
               
                  Za Politički i sigurnosni odbor
               
               
                  Predsjednica
               
               S. FROM-EMMESBERGER
            
         
         
            (1)  SL L 318, 10.12.2019., str. 141.
         
         
            (2)  Odluka Političkog i Sigurnosnog Odbora (ZVSP) 2019/2189 od 17. prosinca 2019. o imenovanju voditelja savjetodavne misije ZSOP-a Europske unije u Srednjoafričkoj Republici (EUAM RCA) (EUAM RCA/1/2019) (SL L 330, 20.12.2019., str. 51.).
         
            (3)  Odluka Vijeća (ZVSP) 2020/1131 od 30. srpnja 2020. o pokretanju savjetodavne misije ZSOP-a Europske unije u Srednjoafričkoj Republici (EUAM RCA) (SL L 247, 31.7.2020., str. 16.).